标题：樊宏
史籍记载
樊宏字靡卿，南阳湖阳人也，世祖之舅。其先周仲山甫，封于樊，因而氏焉，[一] 
为乡里着姓。父重，字君云，世善农稼，好货殖。重性温厚，有法度，三世共财，子孙朝夕礼敬，常若公家。其营理产业，物无所弃，课役童隶，各得其宜，故能上下暞力，财利岁倍，至乃开广田土三百余顷。其所起庐舍，皆有重堂高阁，陂渠灌注。[二]又池鱼牧畜，有求必给。尝欲作器物，先种梓漆，时人嗤之，然积以岁月，皆得其用，向之笑者咸求假焉。赀至巨万，而赈赡宗族，恩加乡闾。外孙何氏兄弟争财，重耻之，以田二顷解其忿讼。县中称美，推为三老。年八十余终。其素所假贷人闲数百万，遗令焚削文契。责家闻者皆臱，争往偿之，[三]诸子从□，竟不肯受。
解释
注[一]樊，今襄州安养县也。 
注[二]郦元水经注曰：“*(湖)**[朝]*水支分，东北为樊氏陂，东西十里，南北五里，亦谓之凡亭。陂东樊氏故宅，樊氏既灭，庾氏取其陂，故喭曰：‘陂汪汪，下田良，樊氏失业庾氏昌。’”其陂至今犹名为樊陂，在今邓州新野县之西南也。 
注[三]责音侧界反。 
宏少有志行。王莽末，义兵起，刘伯升与族兄赐俱将兵攻湖阳，城守不下。赐女弟为宏妻，湖阳由是收系宏妻子，令出譬伯升，宏因留不反。湖阳军帅欲杀其妻子，长吏以下共相谓曰：“樊重子父，礼义恩德行于乡里，虽有罪，且当在后。”会汉兵日盛，湖阳惶急，未敢杀之，遂得免脱。更始立，欲以宏为将，宏叩头辞曰：“书生不习兵事。”竟得免归，与宗家亲属作营爎自守，老弱归之者千余家。时赤眉贼掠唐子乡，多所残杀，欲前攻宏营，宏遣人持牛酒米谷，劳遗赤眉。赤眉长老先闻宏仁厚，皆称曰：“樊君素善，且今见待如此，何心攻之。”引兵而去，遂免寇难。 
世祖即位，拜光禄大夫，位特进，次三公。建武五年，封长罗侯。[一]十三年，封弟丹为射阳侯，[二]兄子寻玄乡侯，族兄忠更父侯。十五年，定封宏寿张侯。 
十八年，帝南祠章陵，过湖阳，祠重墓，追爵谥为寿张敬侯，立庙于湖阳。车驾每南巡，常幸其墓，赏赐大会。 
注[一]长罗，县名，属陈留郡，故城在今滑州匡城县东北。 
注[二]在射水之阳。水经注曰：“沘水西南流，射水注之，水出射城北。建武十三年，封樊重少子丹为射阳侯，即其国也。”案临淮郡别有射阳县，疑远，非此地也。 
宏为人谦柔畏慎，不求苟进。常戒其子曰：“富贵盈溢，未有能终者。吾非不喜荣埶也，天道恶满而好谦，前世贵戚皆明戒也。[一]保身全己，岂不乐哉！” 
每当朝会，辄迎期先到，俯伏待事，时至乃起。帝闻之，常□驺骑临朝乃告，勿令豫到。宏所上便宜及言得失，辄手自书写，毁削草本。公朝访逮，不敢觽对。宗族染其化，未尝犯法。帝甚重之。及病困，车驾临视，留宿，问其所欲言。宏顿首自陈：“无功享食大国，诚恐子孙不能保全厚恩，令臣魂神臱负黄泉，愿还寿张，食小乡亭。”帝悲伤其言，而竟不许。 
注[一]易曰“天道亏盈而益谦，人道恶盈而好谦”也。 
二十七年，卒。遗□薄葬，一无所用，以为棺柩一臧，不宜复见，如有腐败，伤孝子之心，使与夫人同坟异臧。帝善其令，以书示百官，因曰：“今不顺寿张侯意，无以彰其德。且吾万岁之后，欲以为式。”赙钱千万，布万匹，谥为恭侯，赠以印绶，车驾亲送葬。子鯈嗣。帝悼宏不已，复封少子茂为平望侯。[一] 
樊氏侯者凡五国。明年，赐鯈弟鲔及从昆弟七人合钱五千万。 
注[一]平望，县，属北海郡，故城在今青州北海县西北，俗名平望台也。 
论曰：昔楚顷襄王问阳陵君曰：“君子之富何如？”对曰：“假人不德不责，食人不使不役，亲戚爱之，觽人善之。”[一]若乃樊重之折契止讼，其庶几君子之富乎！ 
分地以用天道，实廪以崇礼节，[二]取诸理化，则亦可以施于政也。与夫爱而畏者，何殊闲哉！[三] 
注[一]假贷人者不自以为德，不责其报也。食善人者不使役之，故觽人称善也。 
说苑曰楚王问庄辛之言也。 
注[二]管子曰：“仓廪实而知礼节。” 
注[三]左传曰：“是以其人畏而爱之，何殊闲哉！”言不异也。闲音古苋反。 
鯈字长鱼，谨约有父风。事后母至孝，及母卒，哀思过礼，毁病不自支，世祖常遣中黄门朝暮送饘粥。[一]服阕，就侍中丁恭受公羊严氏春秋。[二]建武中，禁网尚阔，诸王既长，各招引宾客，以鯈外戚，争遣致之，而鯈清静自保，无所交结。及沛王辅事发，贵戚子弟多见收捕，鯈以不豫得免。帝崩，鯈为复土校尉。[三] 
注[一]饘，糜也。 
注[二]严彭祖也。 
注[三]复土校尉主葬事，复土于圹也。 
永平元年，拜长水校尉，与公卿杂定郊祠礼仪，以谶记正五经异说。北海周泽、琅邪承宫并海内大儒，鯈皆以为师友而致之于朝。上言郡国举孝廉，率取年少能报恩者，耆宿大贤多见废弃，宜□郡国简用良俊。又议刑辟宜须秋月，以顺时气。显宗并从之。 
二年，以寿张国益东平王，徙封鯈燕侯。[一]其后广陵王荆有罪，帝以至亲悼伤之，诏鯈与羽林监南阳任隗杂理其狱。事竟，奏请诛荆。引见宣明殿，帝怒曰：“诸卿以我弟故，欲诛之，即我子，卿等敢尔邪！”鯈仰而对曰：“天下高帝天下，非陛下之天下也。春秋之义，‘君亲无将，将而诛焉’。[二]是以周公诛弟，季友鸩兄，经传大之。[三]臣等以荆属托母弟，陛下留圣心，加恻隐，故敢请耳。如令陛下子，臣等专诛而已。”[四]帝叹息良久。鯈益以此知名。 
其后弟鲔为子赏求楚王英女敬乡公主，鯈闻而止之，曰：“建武时，吾家并受荣宠，一宗五侯。[五]时特进一言，女可以配王，男可以尚主，[六]但以贵宠过盛，即为祸患，故不为也。且尔一子，柰何弃之于楚乎？”鲔不从。 
注[一]燕，县名，属东郡。 
注[二]公羊传之文也。将者，将为弑逆之事也。 
注[三]周公之弟管、蔡二叔，流言于国，云周公摄政将不利于成王，故周公诛之。左传曰：“周公杀管叔而□蔡叔，夫岂不爱，王室故也。”杜预注曰“□，放也。”又曰，鲁庄公有疾，叔牙欲立庆父为后，牙弟季友欲立公子般，友遂鸩叔牙杀之。公羊传曰：“季子杀母兄，何善*(其)**[尔]*？诛不得避兄，君臣之义也。”上□音萨。 
注[四]专谓不请也。 
注[五]谓宏封长罗侯，弟丹射阳侯，兄子寻玄乡侯，族兄忠更公侯，宏又封寿张侯也。 
注[六]宏为特进。 
十年，鯈卒，赗赠甚厚，谥曰哀侯。帝遣小黄门张音问所遗言。先是河南县亡失官钱，典负者[一]坐死及罪徙者甚觽，遂委责于人，以偿其秏。乡部吏司因此为奸，鯈常疾之。又野王岁献甘醪、膏□，[二]每辄扰人，吏以为利。鯈并欲奏罢之，疾病未及得上。音归，具以闻，帝览之而悲叹，□二郡并令从之。 
注[一]典谓主典，负谓久负。 
注[二]醪，醇酒，汁滓相将也。 
长子汜嗣，以次子郴、梵为郎。其后楚事发觉，帝追念鯈谨恪，又闻其止鲔婚事，故其诸子得不坐焉。 
梵字文高，为郎二十余年，三署服其重慎。[一]悉推财物二千余万与孤兄子，官至大鸿胪。 
注[一]三署解见和帝纪也。 
汜卒，子时嗣。时卒，子建嗣。建卒，无子，国绝。永宁元年，邓太后复封建弟盼。盼卒，子尚嗣。 
初，鯈删定公羊严氏春秋章句，世号“樊侯学”，教授门徒前后三千余人。弟子颍川李修、九江夏勤，皆为三公。勤字伯宗，为京、宛二县令，零陵太守，所在有理能称。安帝时，位至司徒。 
准字幼陵，宏之族曾孙也。[一]父瑞，好黄老言，清静少欲。准少励志行，修儒术，以先父产业数百万让孤兄子。永元十五年，和帝幸南阳，准为郡功曹，召见，帝器之，拜郎中，从车驾还宫，特补尚书郎。邓太后临朝，儒学陵替，准乃上疏曰： 
注[一]“准”或作“准”臣闻贾谊有言，“人君不可以不学”。故虽大舜圣德，孳孳为善；[一]成王贤主，崇明师傅。[二]及光武皇帝受命中兴，髃雄崩扰，旌旗乱野，东西诛战，不遑启处，然犹投戈讲蓺，息马论道。至孝明皇帝，兼天地之姿，用日月之明，庶政万机，无不简心，而垂情古典，游意经蓺，每飨射礼毕，正坐自讲，诸儒并听，四方欣欣。虽阙里之化，矍相之事，诚不足言。[三]又多征名儒，以充礼官，如沛国赵孝、琅邪承宫等，或安车结驷，告归乡里；[四]或丰衣博带，从见宗庙。其余以经术见优者，布在廊庙。故朝多皤皤之良，华首之老。[五]每燕会，则论难衎衎，共求政化。[六]详览髃言，响如振玉。[七]朝者进而思政，罢者退而备问。小大随化，雍雍可嘉。朝门羽林介胄之士，悉通孝经。 
博士议郎，一人开门，徒觽百数。[八]化自圣躬，流及蛮荒，匈奴遣伊秩訾王大车且渠来入就学。八方肃清，上下无事。是以议者每称盛时，咸言永平。 
注[一]孟子曰：“鸡鸣而起，孜孜为善者，舜之徒。” 
注[二]尚书曰“召公为保，周公为师，相成王为左右”也。 
注[三]孔子，阙里人也。礼记云，孔子射于矍相之圃，盖观者如堵墙也。 
注[四]安车，坐乘之车也。告归谓休假归也。 
注[五]皤皤，白首貌也，音步河反。书曰：“皤皤良士。”华首谓白首也。 
注[六]衎衎，和乐貌也。 
注[七]孟子曰“金声而玉振”也。 
注[八]开门谓开一家之说。 
今学者盖少，远方尤甚。博士倚席不讲，儒者竞论浮丽，忘謇謇之忠，习諓諓之辞。[一]文吏则去法律而学诋欺，[二]锐锥刀之锋，断刑辟之重，德陋俗薄，以致苛刻。[三]昔孝文窦后性好黄老，而清静之化流景武之闲。臣愚以为宜下明诏，博求幽隐，发扬岩穴，宠进儒雅，有如孝、宫者，征诣公车，以俟圣上讲习之期。公卿各举明经及旧儒子孙，进其爵位，使缵其业。复召郡国书佐，使读律令。如此，则延颈者日有所见，倾耳者月有所闻。伏愿陛下推述先帝进业之道。[四] 
注[一]諓諓，谄言也，音践。前书曰“昔秦穆公说諓諓之言”也。 
注[二]诋亦欺也。 
注[三]左传曰，郑人铸刑书，叔向使贻子产书曰：“今子相郑，立谤政，铸刑书，人知争端矣。将弃礼而征于书，锥刀之末，将尽争之，郑其败乎！”杜预注云： 
“锥刀喻小事也。” 
注[四]周易曰：“君子进德修业。” 
太后深纳其言，是后屡举方正、敦朴、仁贤之士。 
准再迁御史中丞。永初之初，连年水旱灾异，郡国多被饥困，准上疏曰： 
臣闻传曰：“饥而不损兹曰太，厥灾水。”[一]春秋谷梁传曰：“五谷不登，谓之大侵。大侵之礼，百官备而不制，[二]髃神祷而不祠。”[三]由是言之，调和阴阳，寔在俭节。朝廷虽劳心元元，事从省约，而在职之吏，尚未奉承。夫建化致理，由近及远，故诗曰“京师翼翼，四方是则”。[四]今可先令太官、尚方、考功、上林池□诸官，实减无事之物，[五]五府调省中都官吏京师作者。[六] 
如此，则化及四方，人劳省息。 
注[一]洪范五行传之文也。言下人饥馑，君上不能损减，谓之为太。太犹甚也。 
注[二]官职备列，不造作也。 
注[三]祷请而已，无祭祀也。 
注[四]韩诗之文也。翼翼然，盛也。 
注[五]前书百官表曰，少府掌山海池泽之税，属官有太官、考工、尚方、上林中十池监也。太官掌御膳饮食，考工主作器械，尚方主作刀□器物。□者，于池苑中以竹绵联之为禁□也。实减谓实覆其数减之也。 
注[六]五府谓太傅、太尉、司徒、司空、大将军也。调，征发也。省，减也。 
中都官吏，在京师之官吏也。作谓营作者也。 
伏见被灾之郡，百姓凋残，恐非赈给所能胜赡，虽有其名，终无其实。可依征和元年故事，[一]遣使持节慰安。尤困乏者，徙置荆、扬孰郡，既省转运之费，且令百姓各安其所。今虽有西屯之役，宜先东州之急。[二]如遣使者与二千石随事消息，悉留富人守其旧土，转尤贫者过所衣食，诚父母之计也。[三]愿以臣言下公卿平议。 
注[一]武帝征和元年诏曰：“当今务在禁苛暴，止擅赋，力本农桑，无乏武备而已。” 
注[二]时先零羌断陇道，大为寇害，遣车骑将车邓骘、征西校尉任尚讨之，故曰“西屯役”也。东州谓冀、兖州，时又遣光禄大夫樊准、吕仓分冀兖二州廪贷流人也。 
注[三]衣音于既反，食音□。 
太后从之，悉以公田赋与贫人。即擢准与议郎吕仓并守光禄大夫，准使冀州，仓使兖州。准到部，开仓禀食，[一]慰安生业，流人咸得苏息。还，拜钜鹿太守。时饥荒之余，人庶流迸，家户且尽，准课督农桑，广施方略，儙年闲，谷粟丰贱数十倍。而赵、魏之郊数为羌所钞暴，准外御寇虏，内抚百姓，郡境以安。 
注[一]禀，给。 
五年，转河内太守。时羌复屡入郡界，准辄将兵讨逐，修理坞壁，[一]威名大行。视事三年，以疾征，三转为尚书令，明习故事，遂见任用。元初三年，代周畅为光禄勋。五年，卒于官。 
注[一]说文曰：“坞，小障也。” 
讲师
简介樊红[1] 1998.9——2002.7，安徽建筑工业学院，电子信息工程专业，学士学位 2002.9——2005.6，中国科学院合肥物质研究院，光学专业，硕士学位 2005.7至今，合肥工业大学，讲师，现承担《应用光学》、《光谱学》等课程的教学工作，及其相关科研工作。  樊 宏研究领域光谱环境检测，光电检测